*Proiect*

**GUVERNUL REPUBLICII MOLDOVA**

**H O T Ă R Î R E** nr.\_\_\_\_

din \_\_\_\_\_\_\_\_\_\_\_\_\_\_\_\_2018

Chişinău

**Cu privire la aprobarea Regulamentului privind modul de amplasare**

**a construcţiilor pe suprafeţele cu zăcăminte de substanţe minerale utile**

----------------------------------------------------------------------------------------------

În scopul implementării art. 9 lit. m) şi art.73 ale Codului subsolului Nr. 3-XVI din 02 februarie 2009 (Monitorul Oficial al Republicii Moldova 2009, nr. 75-77, pag. 197), Guvernul **HOTĂRĂŞTE:**

Se aprobă Regulamentul privind modul de amplasare a construcţiilor pe suprafeţele cu zăcăminte de substanţe minerale utile.

 **Prim-ministru Pavel FILIP**

**Contrasemnează:**

[**Ministrul economiei și infrastructurii**](http://www.mec.gov.md/)

**Ministrul agriculturii,**

**dezvoltării regionale şi mediului**

*Proiect*

 Anexa

 la Hotărîrea Guvernului

 nr. din \_\_\_\_\_2018

**REGULAMENTUL**

**privind modul de amplasare a construcţiilor**

 **pe suprafeţele cu zăcăminte de substanţe minerale utile**

**I. Dispoziţii generale**

**1.** Prezentul Regulament este elaborat în scopul implementării art. 9 lit. m) şi art. 73 ale Codului subsolului nr. 3-XVI din 02 februarie 2009 şi stabileşte o procedură unică de reglementare a modului de amplasare a construcţiilor pe suprafeţele cu zăcăminte de substanţe minerale utile.

**2.** Agenţia pentru Geologie şi Resurse Minerale (în continuare Agenția) este instituţia responsabilă de aplicarea prevederilor prezentului Regulament.

**II. Cerinţe privind modul de amplasare a construcţiilor**

**3.** Modul de amplasare a construcțiilor pe suprafețele cu zăcăminte de substanțe minerale utile se identifică la etapa elaborării schiței de proiect.

**4.** Amplasarea construcţiilor pe suprafeţele cu zăcăminte de substanţe minerale utile se permite numai în cazuri excepţionale (construcţia conductelor magistrale şi a liniilor electrice de înaltă tensiune, căilor ferate şi drumurilor auto de importanţă naţională, a obiectivelor industriale mari, extinderea construirii localităţilor în lipsa suprafeţelor necesare), prin coordonare cu Agenţia şi numai după declararea lucrărilor obiectelor respective de utilitate publică de interes naţional.

**5.** Pentru construcțiile prevăzute la pct. 4, la cercetarea prealabilă pentru declararea lucrărilor de interes național, efectuată de către comisiile formate de Guvern, se examinează şi argumentarea din punct de vedere economic a rentabilităţii construcţiei şi compararea acesteia cu alte variante posibile luîndu-se în calcul pierderile economice de la pierderile de substanţe minerale utile aşteptate în legătură cu construcţia pe suprafeţe cu zăcăminte de substanţe minerale utile.

**6.** La amplasarea construcţiilor pe suprafeţele cu zăcăminte de substanţe minerale utile, la etapa stabilită în pct. 3, se examinează posibilitatea şi modul de amplasare a acestora încît să fie posibilă exploatarea cît mai raţională a resurselor minerale utile din limitele construcţiei.

 **7.** În cazul în care lucrările obiectului de utilitate publică au fost declarate de interes naţional și nu este posibil de asigurat amplasarea obiectului în afara rezervelor de calcul a zăcământului, beneficiarul, pentru obţinerea coordonării amplasării construcţiei, este necesar să înainteze o cerere prin care să solicite iniţierea efectuării cercetarilor geologice în vederea stabilirii şi trecerii rezervelor de substanţe minerale utile amplasate în limitele terenului unde urmează să fie amplasată construcţia, la categoria neexploatabile.

**III. Cercetarea geologică în scopul stabilirii şi trecerii rezervelor de substanţe minerale utile amplasate în limitele terenului unde urmează să fie amplasată construcţia, la categoria neexploatabile**

**8.** Pentru efectuarea cercetărilor geologice în scopul stabilirii şi trecerii rezervelor de substanţe minerale utile amplasate în limitele terenului unde urmează să fie amplasată construcţia, la categoria neexploatabile, solicitantul prezintă Agenţiei cererea cu datele privind tipul şi destinaţia construcţiei, la care se anexează următoarele documente:

1) Copia de pe certificatul înregistrării de stat al persoanelor juridice;

2) Copia planului topografic al sectorului solicitat la scara 1:10000 sau 1:25000, cu coordonate geografice stabilite în sistemul MOLDREF 99 cu situaţia la zi;

3) Planul cadastral al terenului;

4) Certificatul de urbanism;

5) Documentaţia de proiect.

**9.** În termen de 30 zile lucrătoare Agenţia examinează cererea şi informează solicitantul despre posibilitatea iniţierii lucrărilor geologice şi perioada efectuării acestora.

**10.** Efectuarea prospecţiunilor şi explorărilor geologice ale subsolului la comanda de stat şi din contul mijloacelor bugetului de stat, pentru obiectele indicate la pct. 4, vor fi efectuate în conformitate cu prevederile art. 21 lit. a) şi 23 alin. (3) din Codul subsoului nr. 3-XVI din 02 februarie 2009.

**11.** Lucrările geologice de stabilire şi trecere a rezervelor de substanţe minerale utile amplasate în limitele terenului unde urmează să fie amplasată construcţia, la categoria neexploatabile, se vor efectua prioritar, în termeni optimi în dependenţă de volumul lor şi numai după înregistrarea de stat a acestora în conformitate cu art. 46 din Codul subsolului nr. 3-XVI din 02 februarie 2009.

**12.** Lucrările vor fi efectuate de către persoane juridice autorizate în domeniul cercetării geologice, iar cheltuielile pentru lucrările respective vor fi suportate de către beneficiar.

**13.** La finalizarea lucrărilor de reevaluare, executorul prezintă Agenţiei Nota informativă şi Raportul geologic cu privire la rezervele de substanţe minerale utile amplasate sub terenul unde urmează să fie amplasată construcţia, pentru trecerea acestora la categoria neexploatabile.

**14.** Raportul cu informaţia geologică, se supune expertizei de stat a rezervelor de substanţe minerale utile conform procedurii stabilite de prevederile Regulamentului privind expertiza de stat a rezervelor de substanțe minerale utile larg răspîndite, aprobat prin Hotărîrea Guvernului nr. 259 din 12 aprilie 2013 ,,Cu privire la implementarea unor prevederi ale Codului subsolului”, anexa nr. 1.

**15.** În baza deciziei Comisiei de stat pentru rezervele de substanţe minerale utile, Agenţia efectuează modificările în balanţa de stat, indicînd volumul şi categoria substanţelor minerale utile amplasate sub terenul unde urmează să fie amplasată construcţia, care sunt trecute la categoria neexploatabile.

**16.** După operarea modificărilor în balanţa de stat, coordonarea în scris a amplasării construcţiilor pe suprafețele cu zăcăminte de substanţe minerale utile se emite pe antetul oficial al Agenţiei.

**IV. Dispoziții finale și tranzitorii**

**17.** Prezentul Regulament intră în vigoare la data publicării în Monitorul Oficial al Republicii Moldova a Hotărîrii Guvernului privind aprobarea Regulamentului.